युद्ध, भूख, दर्द और आंसुओं की दास्तां....\nवफ़ीक़ा गृहयुद्ध से जूझ रहे सीरिया की राजधानी दमिश्क के दक्षिण में स्थित यारमुक के एक फ़लस्तीनी शरणार्थी शिविर में पिछले आठ महीने से फंसी हुई हैं.

उनका दर्द अब हद से गुजर चुका है और वह हर उस व्यक्ति की तरफ दौड़ पड़ती हैं जो उन्हें इस स्थिति से बाहर निकाल सके.

उनके पीछे सैकड़ों लोग सुरक्षा घेरे को तोड़ने की कोशिश कर रहे हैं. ये लोग संयुक्त राष्ट्र के खाद्य वितरण केंद्र तक पहुँचने की कोशिश कर रहे हैं और सुरक्षाकर्मियों को उन्हें संभालने के लिए भारी मशक्कत करनी पड़ रही है.

इतने में एक महिला चिल्लाती है, "मैं यह सब झेलते झेलते थक चुकी हूँ." ऐसा लग रहा है जैसे यह महिला एक त्रासदी को झेल रहे लोगों की स्वयंभू प्रवक्ता है.

कई लोग रो रहे हैं. बुजुर्ग लोग व्हीलचेयर पर पड़े हैं, बेहद थकी नज़र आ रही महिलाएं शून्य को निहार रही हैं और हर उम्र के बेबस बच्चे. इनमें कई बच्चों में कुपोषण के लक्षण साफ़ देखे जा सकते हैं.

घासफूस

वफ़ीक़ा को अब पीछे छूट गए अपने तीन बेटों की चिंता है.

एक माँ ने मुझसे कहा, "हमें घासफूस को मसालों के साथ उबालकर खाना पड़ा." गुलाबी पुशचेयर में बैठी उनकी एक बेटी लगातार रोए जा रही है. उन्होंने काले रंग के जूते और एक कोट पहना है जो शायद उनके बेहतर अतीत की आख़िरी निशानी है.

भावनाओं का ज्वार इतना उग्र है कि ऐसा लगता है जैसे आफत अभी-अभी आई है.

यारमुक को देखकर लगता है कि जैसे आप किसी भूकंप प्रभावित इलाक़े में हैं. मकानों में तोपगोलों के निशान देखें जा सकते हैं और उनमें से अधिकांश महज मलबे का ढेर हैं.

लेकिन यह एक मानवीय विपदा है जो ऐसे संघर्ष से उपजी है जिसमें भोजन को लड़ाई के एक हथियार के तौर पर इस्तेमाल किया जा रहा है.

फ़लस्तीनी शरणार्थियों के बीच काम करने वाली संयुक्त राष्ट्र की रिलीफ़ एंड वर्क्स एजेंसी उनर्वा को सबसे पहले 18 जनवरी को एक शिविर में पहुँचने में सफलता मिली.

सीरिया के विद्रोहियों और सरकारी सेनाओं के बीच हुए एक समझौते के तहत सीमित मात्रा में भोजन और दवाओं के वितरण की अनुमति दी गई.

समझौते के मुताबिक़ सीरिया के विद्रोही शिविर से बाहर चले जाएंगे और उनकी जगह सरकार के साथ मिले फ़लस्तीनी गुट उनकी जगह लेंगे.

समझौता

खाने के पैकेट लेने के लिए कतारों में खड़े लोग.

अभी इससमझौते की विस्तृत रूपरेखा तैयार हो रही है लेकिन संयुक्त राष्ट्र को लोगों तक मदद पहुँचाने के लिए रोज लड़ाई लड़नी पड़ रही है....\n\ntl;डॉ:
"हमें बचा लो, हम यहाँ मर रहे हैं. हमें यहाँ से दूर ले चलो." 60 साल की वफ़ीक़ा गुहार लगा रही हैं. उनके आंसू थमने का नाम नहीं ले रहे हैं और वो अपने खुरदुरे हाथों में अपने झुर्रीदार चेहरे को छिपा लेती हैं.